Pieter-Steph kry nóg ’n toekenningPieter-Steph du Toit. Foto: ANA. As jy die betekenis van die woord “uitblinker” in die HAT soek, sal jy waarskynlik ’n foto van Pieter-Steph du Toit in plaas van ’n woordelikse beskrywing sien. Die Springbok-vuurvreter is Dinsdagaand as MyPlayers se speler van die jaar aangewys. Hy is ook ná die Wêreldbekertoernooi in Japan as Wêreldrugby se speler van die jaar aangewys. Du Toit is gisteraand ook as voorspeler en verdediger van die jaar aangewys. Die buksie-skrumskakel, Herschel Jantjies, is as die beste speler van die plaasvervangersbank aangewys, terwyl hy ook die toekenning ontvang het vir die speler wat die meeste vordering getoon het. Dan is die vlugvoetige Cheslin Kolbe die agterspeler van die jaar en Rosko Specman die ondersteuners se gunsteling. Suid-Afrika se professionele rugbyspelers het vir die wenners in elke kategorie gestem, met net Specman se toekenning wat deur rugby-ondersteuners bepaal is. Die spelers het ook R70 000 van hul gesamentlike inkomste aan die Chris Burger Petro Jackson-spelersfonds geskenk. Dié fonds ondersteun spelers wat ernstige nek- en rugbeserings op die veld opgedoen het. Die aand se groot wenners: